ดีอ่ะ
&#8220;แหวกกระแส ไม่แคร์สังคม&#8221; คำคำนี้เห็นแล้วอย่าเพิ่งคิดว่าเป็นใบเตย เพราะรายนั้นน้อมรับผิดยอมแต่งตัวมิดชิดไปวัดแล้ว
16 ต.ค. 2557

“แหวกกระแส ไม่แคร์สังคม” คำคำนี้เห็นแล้วอย่าเพิ่งคิดว่าเป็นใบเตย เพราะรายนั้นน้อมรับผิดยอมแต่งตัวมิดชิดไปวัดแล้ว
แต่ที่แน่กว่าใบเตย ต้องยกให้ “อุสรา วิไลพิชญ์” นักเศรษฐศาสตร์อาวุโส แห่งสแตนดาร์ดชาร์เตอร์ด (ไทย) ที่แหกโผเศรษฐกิจของทุกสำนัก โดยยืนยันว่าเศรษฐกิจไทยปีนี้จะยังโตได้ไกลไปถึงดวงจันทร์ที่ 2.7% ก่อนที่จะพุ่งทะลุไปถึงดวงดาวที่ 6% ในปีหน้า
เชื่อมั่นขนาดนี้ เพราะมองว่ามีปัจจัยบวกหนุนหลายด้าน ตั้งแต่นโยบายกระตุ้นของรัฐบาล การอนุมัติโครงการลงทุนไปแล้วถึง 675 โครงการของบีโอไอ การลงทุนโดยตรงจากต่างประเทศก็น่าจะเพิ่มขึ้นอย่างต่อเนื่อง แถมเศรษฐกิจโลกก็ปรับตัวดีขึ้นด้วย
งานนี้ไม่ได้แหวกแค่สำนักเศรษฐกิจในบ้านเท่านั้น เพราะก่อนหน้านี้ไม่นานทั้งเวิลด์แบงก์และไอเอ็มเอฟเพิ่งจะออกมาส่งสัญญาณเตือนถึงสภาพเศรษฐกิจโลกปีหน้าที่อาจแย่เกินคาด ล่าสุดราคาน้ำมันดิบโลกเพิ่งดิ่งลงในวันเดียวไปอีกเกือบ 4 เหรียญสหรัฐ ขณะที่แบงก์ชาติเกาหลีใต้ก็เพิ่งลดดอกเบี้ยซื้อคืนพันธบัตรลงไปอยู่ต่ำสุดในรอบ 4 ปี เพื่อหวังกระตุ้นเศรษฐกิจอีกทาง
ถึงจะโลกสวย แต่ถ้างานนี้ออกมาถูกเผง เรียกว่าปาฏิหาริย์มีจริง หรือบิ๊กตู่โชว์ผลงานได้เหนือความคาดหมาย งานนี้ก็ดังเดี่ยวชนะไอเอ็มเอฟไปเลยล่ะคร้าบ...